nibzard/narodne-novine-full-text-markdown huggingface dataset:
### NN 117/2021 (29.10.2021.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

2021

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. listopada 2021., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 84/21, 85/21 – ispravak, 90/21, 95/21, 100/21, 106/21 i 112/21) točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 15. studenoga 2021.«.

II.

Ova Odluka objavit će se u »Narodnim novinama«, a stupa na snagu 30. listopada 2021.

Klasa: 810-06/20-01/7
 Urbroj: 511-01-300-21-450
 Zagreb, 29. listopada 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 117/2021 (29.10.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

2020

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. listopada 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21 i 112/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 15. studenoga 2021.«.

II.

Ova Odluka objavit će se u »Narodnim novinama«, a stupa na snagu 30. listopada 2021.

Klasa: 810-06/20-01/7
 Urbroj: 511-01-300-21-449
 Zagreb, 29. listopada 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 117/2021 (29.10.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

2019

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. listopada 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21 i 112/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 15. studenoga 2021.«.

II.

Ova Odluka objavit će se u »Narodnim novinama«, a stupa na snagu 30. listopada 2021.

Klasa: 810-06/20-01/7
 Urbroj: 511-01-300-21-448
 Zagreb, 29. listopada 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 117/2021 (29.10.2021.), Odluka o izmjeni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

Stožer civilne zaštite Republike Hrvatske

2017

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20), Stožer civilne zaštite Republike Hrvatske, 29. listopada 2021., donosi

ODLUKU

O IZMJENI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 95/21, 100/21, 106/21 i 112/21) točka XIII. mijenja se i glasi:

»Nužne epidemiološke mjere iz ove Odluke određuju se u trajanju do 15. studenoga 2021.«.

II.

Ova Odluka objavit će se u »Narodnim novinama«, a stupa na snagu 30. listopada 2021.

Klasa: 810-06/20-01/7
 Urbroj: 511-01-300-21-446
 Zagreb, 29. listopada 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 117/2021 (29.10.2021.), Odluka o izmjeni Odluke o osnivanju Vijeća predsjednika Republike Hrvatske za energetsku tranziciju

PREDSJEDNIK REPUBLIKE HRVATSKE

2007

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. stavka 3. Odluke o Uredu predsjednika Republike Hrvatske (»Narodne novine«, broj 18/20 i 41/20), donosim

ODLUKU

O IZMJENI ODLUKE O OSNIVANJU VIJEĆA PREDSJEDNIKA REPUBLIKE HRVATSKE ZA ENERGETSKU TRANZICIJU

I.

U Odluci o osnivanju Vijeća predsjednika Republike Hrvatske za energetsku tranziciju (»Narodne novine«, broj 90/20) u točki III. stavak 1. podtočka 4. briše se.

Dosadašnje podtočke 5. do 16. postaju podtočke 4. do 15.

II.

Ova Odluka stupa na snagu danom donošenja.

Klasa: 020-03/20-03/06
 Urbroj: 71-10-01/1-21-3
 Zagreb, 21. listopada 2021.

Predsjednik
 Republike Hrvatske
 Zoran Milanović, v. r.
### NN 117/2021 (29.10.2021.), Zakon o dopuni Zakona o državnom inspektoratu

HRVATSKI SABOR

2006

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA
 O DRŽAVNOM INSPEKTORATU

Proglašavam Zakon o dopuni Zakona o Državnom inspektoratu, koji je Hrvatski sabor donio na sjednici 29. listopada 2021. godine.

Klasa: 011-01/21-01/77
 Urbroj: 71-10-01/1-21-2
 Zagreb, 29. listopada 2021.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O DRŽAVNOM INSPEKTORATU

Članak 1.

U Zakonu o Državnom inspektoratu (»Narodne novine«, br. 115/18.) iza članka 113. dodaju se naslov i članak 113.a koji glase:

»Uklanjanje uništene zgrade

Članak 113.a

(1) U postupku uklanjanja uništene zgrade građevinski inspektor po službenoj dužnosti odmah donosi rješenje o uklanjanju uništene zgrade i/ili dijela zgrade oštećene potresom, poplavom, klizištem ili drugim izvanrednim događajem, čiji ostaci neposredno prijete sigurnosti, zdravlju ljudi i drugim zgradama ili stabilnosti tla na okolnom zemljištu, bez suglasnosti vlasnika/suvlasnika i bez suglasnosti nadležnog tijela u skladu s propisima kojima se uređuje zaštita i očuvanje kulturnih dobara.

(2) Prije donošenja rješenja iz stavka 1. ovoga članka građevinski inspektor provest će odgovarajuće označivanje zgrade kao opasne do uklanjanja prema rješenju iz stavka 1. ovoga članka i prema potrebi zabraniti korištenje zgrade.

(3) Prije donošenja rješenja iz stavka 1. ovoga članka građevinski inspektor ovlašten je zatražiti izradu elaborata o ocjeni postojećeg stanja građevinske konstrukcije za uklanjanje uništene zgrade ili dijela zgrade.

(4) Rješenje iz stavka 1. ovoga članka dostavlja se vlasniku/suvlasniku/upravitelju zgrade odnosno nepoznatom vlasniku stavljanjem rješenja na oglasnu ploču mjesno nadležnog područnog ureda odnosno ispostave Državnog inspektorata, a obavijest o tome objavljuje se na mrežnim stranicama Državnog inspektorata.

(5) Ako se rješenje iz stavka 1. ovoga članka odnosi na pojedinačno zaštićeno kulturno dobro, dostavlja se na znanje elektroničkim putem nadležnom konzervatorskom odjelu odnosno Gradskom zavodu za zaštitu spomenika kulture i prirode u Zagrebu.

(6) Rješenje iz stavka 1. ovoga članka, u slučaju iz stavka 4. ovoga članka, smatra se dostavljenim danom objave na oglasnoj ploči, čime rješenje postaje izvršno.

(7) Protiv rješenja iz stavka 1. ovoga članka ne može se izjaviti žalba, ali se može pokrenuti upravni spor.

(8) Rješenje iz stavka 1. ovoga članka izvršava se putem treće osobe, bez donošenja posebnog rješenja o izvršenju.

(9) Troškovi izvršenja rješenja iz stavka 1. ovoga članka, uključujući troškove zbrinjavanja i obrade građevinskog otpada, namiruju se iz državnog proračuna.«.

ZAVRŠNA ODREDBA

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/21-01/107

Zagreb, 29. listopada 2021.

Predsjednik
 Hrvatskoga sabora
 Gordan Jandroković, v. r.
### NN 118/2021 (3.11.2021.), Odluka o imenovanju sutkinje Trgovačkog suda u Osijeku

DRŽAVNO SUDBENO VIJEĆE

2033

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19- u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 59. sjednici, održanoj 14. srpnja 2021., donijelo je

ODLUKU

Za sutkinju Trgovačkog suda u Osijeku imenuje se ŽELJKA MATIJEVIĆ, sudska savjetnica u Upravnom suda u Osijeku.

Broj: IS-29/20-17

Zagreb, 14. srpnja 2021.

Predsjednik
 Državnog sudbenog vijeća
 Darko Milković, v. r.
### NN 118/2021 (3.11.2021.), Odluka o imenovanju sutkinje Općinskog radnog suda u Zagrebu

DRŽAVNO SUDBENO VIJEĆE

2032

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić i Lidije Vidjak, članova Vijeća, na 58. sjednici, održanoj 30. lipnja 2021., donijelo je

ODLUKU

Za sutkinju Općinskog radnog suda u Zagrebu imenuje se MATEJA CVITIĆ.

Broj: IS-36/20-10

Zagreb, 30. lipnja 2021.

Predsjednik
 Darko Milković, v. r.
### NN 118/2021 (3.11.2021.), Odluka o imenovanju sutkinje Trgovačkog suda u Rijeci

DRŽAVNO SUDBENO VIJEĆE

2034

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19- u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof.dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 50. sjednici, održanoj 25. veljače 2021., donijelo je

ODLUKU

Za sutkinju Trgovačkog suda u Rijeci imenuje se CHRISTINA SINČIĆ, viša sudska savjetnica u Upravnom sudu u Rijeci.

Broj: IS-11/20-10

Zagreb, 25. veljače 2021.

Predsjednik
 Darko Milković, v. r.
### NN 118/2021 (3.11.2021.), Odluka o imenovanju sudaca Općinskog kaznenog suda u Zagrebu

DRŽAVNO SUDBENO VIJEĆE

2031

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić i Lidije Vidjak, članova Vijeća, na 58. sjednici, održanoj 30. lipnja 2021., donijelo je

ODLUKU

Za suce Općinskog kaznenog suda u Zagrebu imenuju se Mirko Aužina, Ilija Jurčević, Martina Pamić i Davorka Simunić.

Broj: IS-35/20-20

Zagreb, 30. lipnja 2021.

Predsjednik
 Darko Milković, v. r.
### NN 118/2021 (3.11.2021.), Odluka o imenovanju sutkinje Općinskog suda u Velikoj Gorici

Državno sudbeno vijeće

2029

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić i Lidije Vidjak, članova Vijeća, na 58. sjednici, održanoj 30. lipnja 2021., donijelo je

ODLUKU

Za sutkinju Općinskog suda u Velikoj Gorici imenuje se MARINA CAREN SMOLČIĆ.

Broj: IS-43/20-20

Zagreb, 30. lipnja 2021.

Predsjednik
 Darko Milković, v. r.
### NN 118/2021 (3.11.2021.), Odluka o imenovanju suca Općinskog suda u Vukovaru

DRŽAVNO SUDBENO VIJEĆE

2030

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr.sc. Maria Vinkovića, članova Vijeća, na 59. sjednici održanoj 14. srpnja 2021., donijelo je

ODLUKU

Za suca Općinskog suda u Vukovaru imenuje se ĐURO DRUŠKO, sudski savjetnik u Upravnom sudu u Osijeku.

Broj: IS-44/20-13

Zagreb, 14. srpanj 2021.

Predsjednik
 Državnog sudbenog vijeća
 Darko Milković, v. r.
### NN 118/2021 (3.11.2021.), Odluka o gradskim porezima Grada Vinkovaca

Grad Vinkovci

2041

Gradsko vijeće Grada Vinkovaca na svojoj 4. sjednici održanoj 12. listopada 2021. godine, na temelju članka 20. stavka 1. i 42. Zakona o lokalnim porezima (»Narodne novine« br. 115/16 i 101/17), članaka 36. i 62. Statuta Grada Vinkovaca (»Službeni glasnik« Grada Vinkovaca br. 2/21) donosi

ODLUKU

O GRADSKIM POREZIMA GRADA VINKOVACA

Članak 1.

Ovom Odlukom utvrđuje se porez koji pripada Gradu Vinkovcima i stopa poreza u skladu sa Zakonom o lokalnim porezima.

Članak 2.

Gradski porez je:

1. prirez porezu na dohodak.

PRIREZ POREZU NA DOHODAK

Članak 3.

Stopa prireza porezu na dohodak iznosi 10 %.

PRIJELAZNE I ZAVRŠNE ODREDBE

Članak 4.

Stupanjem na snagu ove Odluke prestaje važiti Odluka o porezima Grada Vinkovaca (»Narodne novine« broj 39/17, 132/17, 140/20 i 40/21 i »Službeni glasnik« Grada Vinkovaca broj 3/17, 10/17, 13/20 i 3/21).

Članak 5.

Ova Odluka objavit će se u »Narodnim novinama« i »Službenom glasniku« Grada Vinkovaca, a stupa na snagu 1. siječnja 2022. godine.

Klasa: 410-01/21-01/01

Urbroj: 2188/01-01-21-2

Vinkovci, 12. listopada 2021.

Predsjednik
 Gradskog vijeća
 Vedran Čuljak, dipl. oec., v. r.
### NN 118/2021 (3.11.2021.), Prosječna mjesečna isplaćena neto plaća i bruto plaća po zaposlenome u pravnim osobama Republike Hrvatske za razdoblje siječanj – kolovoz 2021.

Državni zavod za statistiku

2028

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2021.

Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj – kolovoz 2021. iznosila je 7 086 kuna.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2021.

Prosječna mjesečna bruto plaća po zaposlenome u pravnim osobama Republike Hrvatske za razdoblje siječanj – kolovoz 2021. iznosila je 9 537 kuna.

Klasa: 953-03/21-01/2
 Urbroj: 555-01-07-06-21-2
 Zagreb, 21. listopada 2021.

Glavna ravnateljica
 Lidija Brković, v. r.
### NN 118/2021 (3.11.2021.), Pravilnik o izmjenama i dopunama Pravilnika o statističkim standardima osiguranja

Hrvatska agencija za nadzor financijskih usluga

2035

Na temelju odredbe članka 202. stavak 2. Zakona o osiguranju (»Narodne novine« broj 30/15, 112/18, 63/20, 113/20) Hrvatska agencija za nadzor financijskih usluga na sjednici Upravnog vijeća 27. listopada 2021. godine donijela je

PRAVILNIK

O IZMJENAMA I DOPUNAMA PRAVILNIKA O STATISTIČKIM STANDARDIMA OSIGURANJA

Članak 1.

U članku 2. Pravilnika o statističkim standardima osiguranja (»Narodne novine« broj 23/16, 27/16, 60/19 i 15/2020), stavak 3. mijenja se i glasi:

»(3) Društvo za osiguranje, koje obavlja poslove osiguranja u državi članici, dužno je dostaviti statističke izvještaje o poslovima osiguranja u pojedinoj državi članici, i to odvojeno za poslove osiguranja koje obavlja preko podružnice i poslove osiguranja koje neposredno obavlja. Društvo za osiguranje dužno je dostaviti mjesečne i tromjesečne izvještaje koristeći obrazac SP\_1\_O\_rizici\_EU i godišnje izvještaje koristeći obrasce SP\_1\_O\_rizici\_EU i SP\_16\_O\_EU iz priloga ovog Pravilnika.«

Članak 2.

U Prilogu, u obrascima SP-1-O rizici Statistički podaci o osiguranju prema rizicima unutar vrste osiguranja, SP-1-O – EU rizici Statistički podaci o osiguranju u EU i SP-1-R rizici Statistički podaci o reosiguranju prema rizicima unutar vrste osiguranja, mijenja se naziv vrste rizika 13.22 na način da se naziv »Osiguranje sporednih posrednika« mijenja u »Osiguranje turističke agencije od odgovornosti za paket-aranžman«.

Članak 3.

(1) Ovaj Pravilnik stupa na snagu osmoga dana od objave u »Narodnim novinama«.

(2) Ovaj se Pravilnik prvi put primjenjuje na dostavu mjesečnog statističkog izvješća sa stanjem na dan 31. 1. 2022., tromjesečnog statističkog izvješća sa stanjem na dan 31. 3. 2022. i godišnjeg statističkog izvješća sa stanjem na dan 31. 12. 2022. godine.

Klasa: 011-02/21-04/01

Urbroj: 326-01-70-72-21-4

Zagreb, 27. listopada 2021.

Predsjednik Upravnog vijeća
 dr. sc. Ante Žigman, v. r.
### NN 119/2021 (5.11.2021.), Odluka o izmjenama i dopunama Odluke o pravilima rada Hrvatskog sustava velikih plaćanja

HRVATSKA NARODNA BANKA

2060

Na temelju članka 155. stavka 1. Zakona o platnom prometu (»Narodne novine«, br. 66/2018.) i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke donosi

ODLUKU

O IZMJENAMA I DOPUNAMA ODLUKE O PRAVILIMA RADA HRVATSKOG SUSTAVA VELIKIH PLAĆANJA

Članak 1.

(1) U članku 2. Odluke o pravilima rada Hrvatskog sustava velikih plaćanja (»Narodne novine«, br. 125/2019. i 53/2021.) dodaje se novi stavak 2. koji glasi:

»(2) Sudionik u HSVP-u može biti i pravna osoba koja je od nadležnog tijela u Republici Hrvatskoj dobila odobrenje za pružanje usluga središnje druge ugovorne strane.«.

(2) Dosadašnji stavak 2. postaje stavak 3.

Članak 2.

(1) U članku 6. stavak 3. mijenja se i glasi:

»(3) HNB otvara račune u HSVP-u za sudionike iz članka 2. stavka 1. točaka 5. i 6. i stavka 2. ove Odluke na osnovi zahtjeva sudionika za otvaranje računa.«.

(2) Stavak 6. mijenja se i glasi:

»(6) Preko računa sudionika iz članka 2. stavka 1. točke 6. i stavka 2. ove Odluke namiruju se platne transakcije zadane u svrhu provođenja transakcija povezanih sa sudjelovanjem na tržištu kapitala, reguliranih propisima kojima se uređuje tržište kapitala.«.

Članak 3.

(1) U članku 10. stavak 2. točka d) mijenja se i glasi:

»d) iz članka 2. stavka 1. točke 6. i stavka 2. ove Odluke, odmah nakon primitka obavijesti o otvaranju stečajnog postupka nad tim sudionikom ili o ukidanju odobrenja za rad tom sudioniku.«.

(2) Stavak 3. točka c) mijenja se i glasi:

»c) iz članka 2. stavka 1. točke 6. i stavka 2. ove Odluke:

i. u slučaju iz stavka 2. točke d) ovog članka, nakon završetka obračunskog dana u HSVP-u u kojemu je suspendiran račun tog sudionika

ii. na osnovi njegova zahtjeva.«.

(3) Dodaje se stavak 4. koji glasi:

»(4) Radi izbjegavanja dvojbi, blokada i suspenzija računa sudionika iz članka 2. stavka 1. točaka 2., 3., 4. i 6. i stavka 2. ove Odluke i njegovo isključenje iz HSVP-a provodi se isključivo prema odredbama stavaka 1. do 3. ovog članka te okolnost da je nad tim sudionikom pokrenut postupak sanacije sama po sebi nema utjecaja na njegovo sudjelovanje u HSVP-u.«.

Članak 4.

Ova Odluka stupa na snagu osmoga dana od dana objave u »Narodnim novinama«.

O.br. 436-2554-090/11-21/BV

Zagreb, 3. studenoga 2021.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 119/2021 (5.11.2021.), Odluka o izmjenama Odluke o postupcima namire za sporedne sustave

HRVATSKA NARODNA BANKA

2058

Na temelju članka 155. stavka 1. Zakona o platnom prometu (»Narodne novine«, br. 66/2018.) i članka 42. stavka 3. točke 12. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke donosi

ODLUKU

O IZMJENAMA ODLUKE O POSTUPCIMA NAMIRE ZA SPOREDNE SUSTAVE

Članak 1.

1. U Odluci o postupcima namire za sporedne sustave (»Narodne novine«, br. 102/2018. i 110/2019.) u članku 1. stavku 1. riječi »ESB/2019/30 od 4. listopada 2019.« zamjenjuju se riječima »ESB/2021/30 od 20. srpnja 2021.«.

2. Stavak 4. mijenja se i glasi:

»4. Ova Odluka zajedno s Odlukom o uvjetima za otvaranje i funkcioniranje PM računa u sustavu TARGET2-HR i njezinim dodacima, Odlukom o dodatnim i izmijenjenim uvjetima za otvaranje i funkcioniranje PM računa u sustavu TARGET2-HR upotrebom internetskog pristupa i njezinim dodacima, Odlukom o uvjetima za otvaranje i funkcioniranje T2S namjenskoga novčanog računa (T2S DCA) u sustavu TARGET2-HR i njezinim dodacima, Odlukom o uvjetima za otvaranje i funkcioniranje TIPS namjenskoga novčanog računa (TIPS DCA) u sustavu TARGET2-HR i njezinim dodacima i Odlukom o usluzi TIPS-a za sporedne sustave koji namiruju instant plaćanja čini Pravila rada sustava TARGET2-HR.«

Članak 2.

U članku 15. stavku 14. točka (d) mijenja se i glasi:

»(d) ne smiju se slati SWIFT nalozi preko poruka MT103.«

Članak 3.

1. U članku 19. stavku 1. točki b) prvi redak tablice mijenja se i glasi:

|  |  |  |  |  |
| --- | --- | --- | --- | --- |
| Raspon | Od (milijun EUR/radni dan) | Do (milijun EUR/radni dan) | Godišnja naknada (EUR) | Mjesečna naknada (EUR) |

2. U točki d) podtočka iv) mijenja se i glasi:

»iv) sporednom sustavu kao imatelju povezanog PM računa naplaćuju se sljedeće naknade za usluge TIPS-a vezane s povezanim TIPS namjenskim novčanim računima:

|  |  |  |
| --- | --- | --- |
| Tarifne stavke | Cijena | Obrazloženje |
| Usluge namire |  |  |
| nalog za instant plaćanje | 0,20  eurocenta | naplaćuju se također za nenamirene transakcije |
| zahtjev za opoziv | 0,00 |  |
| negativan odgovor na opoziv | 0,00 |  |
| pozitivan odgovor na opoziv | 0,20  eurocenta | naplaćuje se imatelju povezanog PM računa povezanog s TIPS DCA-om koji se odobrava (također za nenamirene transakcije) |

Članak 4.

Ova Odluka objavljuje se u »Narodnim novinama« i stupa na snagu 21. studenoga 2021.

O.br. 436-2558-090/11-21/BV
 Zagreb, 3. studenoga 2021.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 119/2021 (5.11.2021.), Odluka o izdavanju i prodaji prigodnoga zlatnoga kovanog novca od 2 kune iz serije »Zlatna kuna«

HRVATSKA NARODNA BANKA

2057

Na temelju članaka 22. i 23. te članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke na sjednici održanoj 3. studenoga 2021. donio je

ODLUKU

O IZDAVANJU I PRODAJI PRIGODNOGA ZLATNOGA KOVANOG NOVCA OD 2 KUNE IZ SERIJE »ZLATNA KUNA«

Članak 1.

Hrvatska narodna banka, u okviru serije prigodnoga kovanog novca Zlatna kuna, izdaje prigodni zlatni kovani novac s motivima optjecajnoga kovanog novca od 2 kune utvrđenima Odlukom o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), s tim da će navedeni apoen nositi godinu »2021.« kao oznaku godine kovanja.

Članak 2.

(1) Prigodni zlatni kovani novac iz članka 1. ove Odluke (u nastavku teksta: prigodni zlatni kovani novac) izdaje se u apoenu od 2 kune, u količini ne većoj od 2.021 komada i u ukupnom nominalnom iznosu ne većem od 4.042,00 kune.

(2) Prigodni zlatni kovani novac izrađuje se od zlata stupnja čistoće 999,9/1000, u tehnici kovanja kovničkog sjaja. Prigodni zlatni kovani novac imat će masu od 13,80 grama uz moguće odstupanje od +0,10 grama i promjer od 24,50 uz moguće odstupanje od ±0,05 milimetara.

Članak 3.

Lice i naličje prigodnoga zlatnoga kovanog novca opisano je u točki 17. podtočkama 3) i 4) Odluke o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), osim godine kovanja, koja je na prigodnom zlatnom kovanom novcu »2021.«.

Članak 4.

Obod prigodnoga zlatnoga kovanog novca jest nazubljen.

Članak 5.

Autor idejnog i likovnog rješenja za prigodni zlatni kovani novac jest akademski kipar Kuzma Kovačić.

Članak 6.

Prigodni zlatni kovani novac pušta se u prodaju 1. prosinca 2021.

Članak 7.

Prodaju prigodnoga zlatnoga kovanog novca, koja ujedno uključuje i poduzimanje svih popratnih aktivnosti u svrhu omogućavanja prodaje, uključujući promociju, obavlja Hrvatska kovnica novca d.o.o. po prodajnoj cijeni koju, kao ovlašteni prodavatelj, samostalno određuje u skladu s člankom 2. stavkom 3. Odluke o određivanju i objavi prodajnih cijena prigodnoga zlatnoga i srebrnoga kovanog novca i numizmatičkih kompleta (»Narodne novine«, br. 114/2020.).

Članak 8.

Ova Odluka stupa na snagu sljedećega dana nakon dana objave u »Narodnim novinama«.

O.br. 436-2562-090/11-21/BV

Zagreb, 3. studenoga 2021.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 119/2021 (5.11.2021.), Odluka o izmjenama Odluke o osnovama za sklapanje ugovora o provođenju specifične zdravstvene zaštite

Hrvatski zavod za zdravstveno osiguranje

2064

Na osnovi članka 87. stavka 1. Zakona o obveznom zdravstvenom osiguranju (»Narodne novine« broj 80/13., 137/13. i 98/19.) te članka 26. točke 1.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 35. sjednici održanoj 23. rujna donijelo je

ODLUKU

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine«, broj 47/14., 157/14., 139/15., 28/16., 26/17., 132/17., 119/18., 32/19., 128/19., 22/20. i 147/20.), u članku 11. podstavku 3. brojka: »8« zamjenjuje se brojkom: »7.«.

Članak 2.

U Tablici 1. iz članka 18. stavka 2. pod rednim brojem 44. u stupcu 3 brojka: »110,00« zamjenjuje se brojkom: »74,35«.

U Tablici 2. iz stavka 3. pod rednim brojem 44. u stupcu 3 brojka: »80,00« zamjenjuje se brojkom: »74,35«.

Stavci 7., 8. i 9. brišu se.

Dosadašnji stavci 10., 11., 12., 13. i 14. postaju stavci 7., 8., 9., 10. i 11.

U dosadašnjem stavku 12. koji postaje stavak 9. brojka: »9.« zamjenjuje se brojkom: »8.«.

Članak 3.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/21-01/215

Urbroj: 338-01-01-21-01

Zagreb, 23. rujna 2021.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 119/2021 (5.11.2021.), Odluka o zatvaranju za promet postojećih željezničko-cestovnih prijelaza i pješačkog prijelaza na željezničkoj pruzi M201 (Gyekenyes) - državna granica - Koprivnica - Dugo Selo

Agencija za sigurnost željezničkog prometa

2065

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆIH ŽELJEZNIČKO-CESTOVNIH PRIJELAZA I PJEŠAČKOG PRIJELAZA

I.

Zatvaraju se za promet postojeći željezničko-cestovni prijelazi i pješački prijelaz na željezničkoj pruzi M201 (Gyekenyes) – Državna granica – Koprivnica – Dugo Selo:

1. Željezničko-cestovni prijelaz između kolodvora Dugo Selo i Vrbovca u km 455+432 (10+255)

2. Pješački prijelaz u kolodvoru Vrbovec u km 461+093

3. Željezničko-cestovni prijelaz u kolodvoru Križevci u km 479+985.

II.

Ova Odluka stupa na snagu danom donošenja.

Klasa: 341-04/21-01/10
 Urbroj: 387-03-03-21-02
 Zagreb, 20. listopada 2021.

Ravnatelj
 Želimir Delač, dipl. ing. el., v. r.
### NN 119/2021 (5.11.2021.), Rješenje o razrješenju dijela članova Stožera civilne zaštite Republike Hrvatske

VLADA REPUBLIKE HRVATSKE

2051

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 28. listopada 2021. donijela

RJEŠENJE

O RAZRJEŠENJU DIJELA ČLANOVA STOŽERA CIVILNE ZAŠTITE REPUBLIKE HRVATSKE

Razrješuju se dužnosti članovi Stožera civilne zaštite Republike Hrvatske:

– DAMIR JUZBAŠIĆ

– IGOR ČIŽMEK.

Klasa: 080-02/21-02/107

Urbroj: 50301-15/07-21-02

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Rješenje o imenovanju člana Stožera civilne zaštite Republike Hrvatske

VLADA REPUBLIKE HRVATSKE

2052

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20. i 20/21.), Vlada Republike Hrvatske je na sjednici održanoj 28. listopada 2021. donijela

RJEŠENJE

O IMENOVANJU ČLANA STOŽERA CIVILNE ZAŠTITE REPUBLIKE HRVATSKE

Imenuje se IVO MILATIĆ članom Stožera civilne zaštite Repub­like Hrvatske, kao predstavnik Ministarstva gospodarstva i održivog razvoja.

Klasa: 080-02/21-01/161
 Urbroj: 50301-15/07-21-02
 Zagreb, 28. listopada 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Rješenje o razrješenju članice Upravnog vijeća Agencije EKO – Kaštelanski zaljev

VLADA REPUBLIKE HRVATSKE

2049

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 8. stavka 2. Ugovora o osnivanju agencije EKO – Kaštelanski zaljev i članka 27. stavka 3. Statuta Agencije EKO – Kaštelanski zaljev, Vlada Republike Hrvatske je na sjednici održanoj 28. listopada 2021. donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE EKO – KAŠTELANSKI ZALJEV

Razrješuje se ANJA BAGARIĆ dužnosti članice Upravnog vijeća Agencije EKO – Kaštelanski zaljev, s danom 2. studenoga 2021., zbog isteka mandata.

Klasa: 080-02/21-02/108

Urbroj: 50301-15/07-21-02

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Rješenje o imenovanju članice Upravnog vijeća Agencije EKO – Kaštelanski zaljev

VLADA REPUBLIKE HRVATSKE

2050

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 8. stavka 2. Ugovora o osnivanju agencije EKO – Kaštelanski zaljev i članka 27. stavka 3. Statuta Agencije EKO – Kaštelanski zaljev, Vlada Republike Hrvatske je na sjednici održanoj 28. listopada 2021. donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE EKO – KAŠTELANSKI ZALJEV

Imenuje se ANJA BAGARIĆ članicom Upravnog vijeća Agencije EKO – Kaštelanski zaljev, s danom 3. studenoga 2021.

Klasa: 080-02/21-01/163

Urbroj: 50301-15/07-21-02

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Rješenje o razrješenju predsjednice i članova Odbora za dodjelu Državne nagrade za humanitarni rad

VLADA REPUBLIKE HRVATSKE

2047

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 56. stavka 2. Zakona o humanitarnoj pomoći (»Narodne novine«, br. 102/15. i 98/19.), Vlada Republike Hrvatske je na sjednici održanoj 28. listopada 2021. godine donijela

RJEŠENJE

O RAZRJEŠENJU PREDSJEDNICE I ČLANOVA ODBORA ZA DODJELU DRŽAVNE NAGRADE ZA HUMANITARNI RAD

1. Razrješuje se MARIJA PLETIKOSA dužnosti predsjednice Odbora za dodjelu Državne nagrade za humanitarni rad, s danom 2. studenoga 2021., zbog isteka mandata.

2. Razrješuju se dužnosti članovi Odbora za dodjelu Državne nagrade za humanitarni rad, s danom 2. studenoga 2021., zbog isteka mandata:

– BORIS SABOLIĆ

– BOŽIDAR ESSERT

– VESNA KRIVOŠIĆ

– SUZANA BORKO

– IVAN SOLDO

– NEVENKA MIŠIĆ.

Klasa: 080-02/21-02/106

Urbroj: 50301-15/07-21-02

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Rješenje o imenovanju predsjednice i članova Odbora za dodjelu Državne nagrade za humanitarni rad

VLADA REPUBLIKE HRVATSKE

2048

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 56. stavka 2. Zakona o humanitarnoj pomoći (»Narodne novine«, br. 102/15. i 98/19.), Vlada Republike Hrvatske je na sjednici održanoj 28. listopada 2021. godine donijela

RJEŠENJE

O IMENOVANJU PREDSJEDNICE I ČLANOVA ODBORA ZA DODJELU DRŽAVNE NAGRADE ZA HUMANITARNI RAD

1. Imenuje se MARIJA PLETIKOSA predsjednicom Odbora za dodjelu Državne nagrade za humanitarni rad, s danom 3. studenoga 2021.

2. Za članove Odbora za dodjelu Državne nagrade za humanitarni rad, s danom 3. studenoga 2021., imenuju se:

– MILAN SEKUŠAK

– BOŽIDAR ESSERT

– JELENA BJELIĆ

– SUZANA BORKO

– SENKA KLARIĆ

– ROBERT KRESIĆ.

Klasa: 080-02/21-01/160

Urbroj: 50301-15/07-21-02

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Odluka o pokretanju postupka pregovora o sklapanju temeljnoga kolektivnog ugovora za službenike i namještenike u javnim službama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2046

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 4. studenoga 2021. donijela

ODLUKU

O POKRETANJU POSTUPKA PREGOVORA O SKLAPANJU TEMELJNOGA KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju temeljnoga kolektivnog ugovora za službenike i namještenike u javnim službama.

II.

U pregovarački odbor Vlade Republike Hrvatske za pregovore o sklapanju temeljnoga kolektivnog ugovora za službenike i namještenike u javnim službama iz točke I. ove Odluke, imenuju se:

– Josip Aladrović, ministar rada, mirovinskoga sustava, obitelji i socijalne politike, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Vili Beroš, dr. med., ministar zdravstva, član

– dr. sc. Radovan Fuchs, ministar znanosti i obrazovanja, član

– dr. sc. Ivan Malenica, ministar pravosuđa i uprave, član

– dr. sc. Nina Obuljen Koržinek, ministrica kulture i medija, članica.

III.

Za zamjenike članova pregovaračkog odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Stipe Župan, Ministarstvo financija

– Tomislav Dulibić, Ministarstvo zdravstva

– Stipe Mamić, Ministarstvo znanosti i obrazovanja

– Olga Plazibat Novosel, Ministarstvo pravosuđa i uprave

– dr. sc. Ivica Poljičak, Ministarstvo kulture i medija.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/384

Urbroj: 50301-04/25-21-2

Zagreb, 4. studenoga 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Odluka o ukidanju dozvole za istraživanje i eksploataciju ugljikovodika na kopnu u istražnom prostoru ugljikovodika »SA-11«

VLADA REPUBLIKE HRVATSKE

2044

Na temelju članka 26. Zakona o istraživanju i eksploataciji ugljikovodika (»Narodne novine«, br. 52/18., 52/19. i 30/21.), Vlada Republike Hrvatske je na sjednici održanoj 4. studenoga 2021. donijela

ODLUKU

O UKIDANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA KOPNU U ISTRAŽNOM PROSTORU UGLJIKOVODIKA
 »SA-11«

I.

Ukida se Odluka o izdavanju dozvole za istraživanje i eksploa­taciju ugljikovodika na kopnu u istražnom prostoru ugljikovodika »SA-11« (»Narodne novine«, broj 81/19.).

II.

U Registru istražnih prostora društvo Crodux derivati dva d.o.o., Savska Opatovina 36, Zagreb, OIB: 00865396224 briše se kao ovlaštenik u istražnom prostoru ugljikovodika »SA-11«.

III.

U Registru istražnih prostora u istražnom prostoru ugljikovodika »SA-11« upisuje se Republika Hrvatska kao nositelj istražnog prostora.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/370
 Urbroj: 50301-05/14-21-2
 Zagreb, 4. studenoga 2021.

Predsjednik
 mr. sc. Andrej Plenković, v. r.
### NN 119/2021 (5.11.2021.), Odluka o ukidanju dozvole za istraživanje i eksploataciju ugljikovodika na kopnu u istražnom prostoru ugljikovodika »SA-12«

VLADA REPUBLIKE HRVATSKE

2045

Na temelju članka 26. Zakona o istraživanju i eksploataciji ugljikovodika (»Narodne novine«, br. 52/18., 52/19. i 30/21.), Vlada Republike Hrvatske je na sjednici održanoj 4. studenoga 2021. donijela

ODLUKU

O UKIDANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA
 KOPNU U ISTRAŽNOM PROSTORU UGLJIKOVODIKA »SA-12«

I.

Ukida se Odluka o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika »SA-12« (»Narodne novine«, broj 81/19.).

II.

U Registru istražnih prostora društvo Crodux derivati dva d.o.o., Savska Opatovina 36, Zagreb, OIB: 00865396224 briše se kao ovlaštenik u istražnom prostoru ugljikovodika »SA-12«.

III.

U Registru istražnih prostora u istražnom prostoru ugljikovodika »SA-12« upisuje se Republika Hrvatska kao nositelj istražnog prostora.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/370

Urbroj: 50301-05/14-21-3

Zagreb, 4. studenoga 2021.

Predsjednik
 mr. sc. Andrej Plenković, v. r.
### NN 120/2021 (10.11.2021.), Zakon o izmjeni Zakona o dobrovoljnom zdravstvenom osiguranju

Hrvatski sabor

2067

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA
 O IZMJENI ZAKONA O DOBROVOLJNOM ZDRAVSTVENOM OSIGURANJU

Proglašavam Zakon o izmjeni Zakona o dobrovoljnom zdravstvenom osiguranju, koji je Hrvatski sabor donio na sjednici 29. listopada 2021.

Klasa: 011-01/21-01/79

Urbroj: 71-10-01/1-21-2

Zagreb, 4. studenoga 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O DOBROVOLJNOM ZDRAVSTVENOM OSIGURANJU

Članak 1.

U Zakonu o dobrovoljnom zdravstvenom osiguranju (»Narodne novine«, br. 85/06., 150/08., 71/10. i 53/20.) u članku 14.b stavku 1. riječi: »1.563,23 kune« zamjenjuju se riječima: »2.000,00 kuna«.

U stavku 2. riječi: »2.000,00 kuna« zamjenjuju se riječima: »2.500,00 kuna«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 500-01/21-01/07

Zagreb, 29. listopada 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 120/2021 (10.11.2021.), Izmjena Odluke o izmjeni Odluke o općinskim porezima Općine Visoko

OPĆINA VISOKO

2077

Na temelju članka 20. stavka 1. i članka 42. stavka 1. Zakona o lokalnim porezima (»Narodne novine« broj 115/2016 i 101/17.) i članka 30. Statuta Općine Visoko (»Službeni vjesnik Varaždinske županije« broj 26/21) Općinsko vijeće Općine Visoko, na svojoj sjednici održanoj 27. listopada 2021. godine, donosi

IZMJENU ODLUKE

O IZMJENI ODLUKE O OPĆINSKIM POREZIMA OPĆINE VISOKO

Članak 1.

U Odluci o izmjeni Odluke o općinskim porezima Općine Visoko (Službeni vjesnik Varaždinske županije broj 26/2021), u dijelu koji se odnosi na 4. POREZ NA KORIŠTENJE JAVNIH POVRŠINA:

mijenja se članak 9. koji glasi:

»Porez na korištenje javnih površina plaća se za postavljanje pokretne naprave na javnoj površini na svaki m2 površine i to:

|  |  |
| --- | --- |
| 1. Ljetne terase | 20,00 kn/m2 dnevno |
| 2. Prodajni stolovi i klupe | 20,00 kn/m2 dnevno |
| 3. Površine ispred trgovina za prodaju roba | 20,00 kn/m2 dnevno |
| 4. Zabavišta, cirkusi i sl. | 5,00 kn/m2 dnevno |
| 5. Za prodaju putem pokretne prodaje iz posebno uređenog i opremljenog vozila | 3.500,00 kn godišnje |
| 6. Za reklamne panoe |  |
| Površine do 2 m2 | 200,00 kn godišnje |
| Površine više od 2 m2 | 500,00 kn godišnje« |

– Članak 10. briše se

– Članak 11. postaje članak 10.

– Članak 12. postaje članak 11.

mijenja se članak 13. koji glasi:

»Rješenje o razrezu poreza na korištenje javne površine donosi Jedinstveni upravni odjel Općine Visoko.«

Članak 2.

Ova Odluka objavit će se u »Službenom vjesniku Varaždinske županije« i »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/20-01/2

Urbroj: 2186/027-01-21-3

Visoko, 27. listopada 2021.

Predsjednik
 Općinskog vijeća
 Ivan Hadrović, v. r.
### NN 120/2021 (10.11.2021.), Odluka o izmjenama Odluke o porezima Grada Splita

Grad Split

2075

Na temelju članka 20. Zakona o lokalnim porezima (»Narodne novine« broj 115/16 i 101/17) i članka 36. Statuta (»Službeni glasnik Grada Splita« broj 17/09, 11/10, 18/13, 39/13, 46/13, 11/18, 6/20 i 41/21) Gradsko vijeće Grada Splita na 6. sjednici održanoj 21. listopada 2021. godine, donosi

ODLUKU

O IZMJENAMA ODLUKE O POREZIMA GRADA SPLITA

Članak 1.

U Odluci o porezima Grada Splita (»Narodne novine« broj 126/17 i »Službeni glasnik Grada Splita« broj 52/17) u članku 2. briše se »točka 2. porez na potrošnju.«

Članak 2.

U članku 5. stavak 2. mijenja se i glasi:

»Prirez porezu na dohodak plaća se po stopi od 9 % na osnovicu iz stavka 1. ovoga članka.«

Članak 3.

Naslov »2. POREZ NA POTROŠNJU« i članci 7., 8. i 9. brišu se.

Članak 4.

Ova Odluka objavit će se u »Narodnim novinama« i »Službenom glasniku Grada Splita«.

Članak 5.

Ova Odluka stupa na snagu 1. siječnja 2024. godine.

Klasa: 023-01/21-01/38

Urbroj: 2181/01-09-01/7-21-25

Split, 21. listopada 2021.

Predsjednik
 Gradskoga vijeća
 Jakov Prkić, v. r.
### NN 120/2021 (10.11.2021.), Odluka o izmjeni i dopuni Odluke o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja

REKTORSKI ZBOR I NACIONALNO VIJEĆE ZA ZNANOST, VISOKO OBRAZOVANJE I TEHNOLOŠKI RAZVOJ

2082

Na temelju odredbe članka 105. stavka 4. podstavka 1. Zakona o znanstvenoj djelatnosti i visokom obrazovanju (»Narodne novine« br. 123/03., 198/03., 105/04., 2/07. – Oduka USRH 174/04., 46/07., 45/09., 63/11., 94/13. i 139/13., Odluke USHRH 101/14., Odluka USHRH 60/15. i 131/17.) te sukladno članku 5. stavku 2. Poslovnika Rektorskog zbora, Rektorski zbor na 6. sjednici u akademskoj 2020./2021. godini održanoj 27. kolovoza 2021. uz suglasnost Nacionalnog vijeća za znanost, visoko obrazovanje i tehnološki razvoj od 15. listopada 2021. godine donosi

ODLUKU

O IZMJENI I DOPUNI ODLUKE O NUŽNIM UVJETIMA ZA OCJENU NASTAVNE I ZNANSTVENO-STRUČNE DJELATNOSTI U POSTUPKU IZBORA U ZNANSTVENO-NASTAVNA ZVANJA

Članak 1.

U Odluci o nužnim uvjetima za ocjenu nastavne i znanstveno-
 -stručne djelatnosti u postupku izbora u znanstveno-nastavna zvanja (»Narodne novine« br. 122/2017) mijenja se članak 3. i glasi:

»Pristupnici koji se biraju u viša znanstveno-nastavna zvanja moraju ispunjavati opći uvjet da su u svojstvu nastavnika (stalnog ili gostujućeg) na nekom visokom učilištu izvodili nastavu:

• za izbor u zvanje izvanrednog profesora u punom opsegu nastavne aktivnosti koja odgovara ekvivalentu od 810 radnih sati u nastavi,

• za izbor u zvanje redovitog profesora u punom opsegu nastavne aktivnosti koja odgovara ekvivalentu od 1620 radnih sati u nastavi,

• za izbor u zvanje redovitog profesora u trajnom zvanju u punom opsegu nastavne aktivnosti koja odgovara ekvivalentu od 2430 radnih sati u nastavi.«

Članak 2.

(1) Ova Odluka objavit će se u »Narodnim novinama«.

(2) Odluka stupa na snagu 1. listopada 2022. godine.

Klasa: 602-04/20-05/23

Urbroj: 380-230/071-21-36

Zagreb, 15. listopada 2021.

|  |  |
| --- | --- |
| Predsjednica  Nacionalnog vijeća za znanost, visoko obrazovanje i  tehnološki razvoj  prof. dr. sc. Mirjana  Polić Bobić, v. r. | Predsjednica  Rektorskoga zbora  prof. dr. sc. Snježana  Prijić-Samaržija, v. r.  Rektorica Sveučilišta u Rijeci |